**REFERAT FRA STYREMØTE I FAGBEVEGELSENS PARTILAG 16.12.2019**

**Møte ble holdt i Lars Hilles Gate**

**Styremedlemmer tilstede:**Vilde Stokken
Steffen Mjåtvedt
Axel Fjeld

Møte anså seg ikke vedtaksdyktige og vil ettersende referat med vedtak til styremedlemmene for endelig godkjennelse.

**Saksliste:**

1/19 – Godkjenning av innkalling

2/19 – Evaluering av valgkamp

3/19 – Signering av årsmøteprotokoll

4/19 – Orientering om prosessen rundt erkjennelsesmerker

5/19 – Årsmøte 2020

6/19 – Workshop – årsmøtet

**1/19 Godkjenning av innkalling:**

Sekretær kommenterer at det ikke har blitt sendt ut påminnelse til møte i dag. Møteinnkallingen ble sendt ut 13.november. Det kommenteres også at siste uke før jul er et generelt dårlig tidspunkt å ha kveldsmøter på.

Vedtak: Godkjent

**2/19 Evaluering av valgkamp:**

Laget har ikke hatt egen valgkamp. Men har bidratt sporadisk i forskjellige lag og aktiviteter.
Medlemmer av partilaget har også deltatt på valgkamp igjennom sine respektive fagforeninger.
Det kommenteres også at plassering av valgbodene var uheldig. Det var pga oppussing av fasader på Torgalmenningen som gjorde at bodene ikke kunne være der. Det stilles spørsmål ved hvorfor det arbeidet startet etter valgkampen og valget var gjort. Bedre handouts er også ønskelig i valgbodene.
Partilaget savnet sakene som omhandler arbeidsliv. Fokuset på gratis skolemat og kjøttfri dag i kommunen virker viktigere enn for eksempel tiltaket for kampen mot sosialdumping i utelivsbransjen. (Dokumentasjon på minimum minstelønn for å få skjenkeløyve)
Før hadde LO og AP fagligpolitiske møter, de er det slutt på. Det er ønskelig å få dette på plass igjen for å skape engasjement for eksempel opp imot valgkamp.

Vedtak: Tatt til orientering

**3/19 Signering av årsmøteprotokoll**

Signeres av Vilde, Steffen og Axel.

 Vedtak: Godkjent

**4/19 Orientering om prosessen rundt erkjennelsesmerker**

Det er vanskelig å få oversikt hvem som mangler eller skal få erkjennelsesmerke.
Det reises forslag om å gi merke til alle med 40 års jubileum fra og med 01.01.2020.
Møte konkluderer med at saken vil bli tatt opp ved en seinere anledning når det er et vedtaksdyktig styre til stedet for å kunne få en bredere diskusjon.

Vedtak: Tatt til orientering

**5/19 Årsmøte 2020**

Forslag om årsmøte 28.01.2020 klokken 1800 på kontorene i Lars Hilles gate

Vedtak: Godkjent

**6/19 Workshop – årsmøtet**

Workshop blir på den 16.01.2020 klokken 1700 på kontorene i Lars Hilles Gate

Vedtak: Godkjent

**Eventuelt**

Det er sendt inn forslag til uttalelser for partilaget og forslag til temamøter og aktiviteter for 2020. Møte er positiv til det som er kommet inn.
Det kommenteres at fokuset og ressursene til laget bør komme i form av vedtak og aktivitet på repskapsmøter og årsmøter for å drive partiet i den retning vi vil som fagbevegelse. At laget ikke bruker mer energi og ressurser på foredrag enn å skape politikk.
Dette tas med videre inn i workshopen nevnt i sak 6/19

**Møte heves 1800**

Ref - Steffen Mjåtvedt